[{"text_idx": "#000001", "text": "Mae\u2019r Selar yn falch iawn i fod yn cyd-weithio a\u0302 threfnwyr gw\u0302yl newydd sbon yng Nghaerfyrddin eleni \u2013 Gw\u0302yl Canol Dre."}, {"text_idx": "#000002", "text": "Bydd yr w\u0302yl yn cael ei chynnal ar Barc Myrddin ar ddydd Sadwrn 14 Gorffennaf, gyda llu o weithgareddau amrywiol ar y safle. Y Selar sy\u2019n gyfrifol am drefnu arlwy gerddorol y prif lwyfan, ac mae amrywiaeth wych o artistiaid yn perfformio."}, {"text_idx": "#000003", "text": "Bu enwau\u2019r perfformwyr yn cael eu cyhoeddi\u2019r raddol ers peth amser, a bellach mae\u2019r lein-yp yn derfynol wrth i ni gyhoeddi mai Mari Mathias fydd yn agor y lein-yp cerddoriaeth gyfoes ar y dydd."}, {"text_idx": "#000005", "text": "Yn ogystal a\u0302\u2019r arlwy gerddorol mae llu o weithgareddau celf, llenyddiaeth, drama, digidol, chwaraeon, stondinau a llawer iawn mwy yn ystod y dydd, y cyfan rhwng 11:00 a 20:00. Mae\u2019r mynediad yn rhad am ddim ar gyfer y flwyddyn gyntaf."}, {"text_idx": "#000008", "text": "Gig nos yn y Parrot"}, {"text_idx": "#000009", "text": "Yn ogystal a\u0302\u2019r digwyddiadau ar y prif safle ym Mharc Myrddin, bydd gig \u2018ffrinj\u2019 yn digwyddwyd gyda\u2019r nos yn Y Parrot. Cpt Smith, Hyll ac Ifan ydy\u2019r artistiaid sy\u2019n perfformio yn y gig nos, ac mae\u2019r trefnwyr yn annog pawb i brynu eu tocynnau mor fuan a phosib gan eu bod yn prysur werthu allan."}, {"text_idx": "#000011", "text": "Dyma amslen lawn y llwyfan perfformio:"}]